钦定古今图书集成/理学汇编/学行典/第191卷 > 沈雍〈弟穆〉
## 钦定古今图书集成/理学汇编/学行典/第191卷 > 沈雍〈弟穆〉

按《松江府志》：“沈腾二子雍、穆，以孝友称于乡。至正丁
未夏四月三日，淞岛兵变，祸延城邑。腾挈妻孥走草
野，二子守家庙不去。悍卒排闼入，二子走，发二矢，穆
中臂，雍中左髀，仆户外。卒复引刃击其项背，穆以身
障雍，跪诉曰：‘吾兄儒者，为乡社师，不可杀。某不才，请
代兄死’。兄亦诉曰：‘吾弟力田养亲，不可杀，宁杀吾懦
儒’。”卒感其义，遂两舍之。